ai4bharat/Pralekha huggingface dataset:
وزیراعظم کا دفتر
سوئٹزر لینڈ کے جنیوا میں صحت سے متعلق عالمی اسمبلی کے 76ویں اجلاس سے وزیر اعظم کے خطاب کا متن
ایکسی لینسیز، معزز حضرات اور مندوبین، نمسکار!
جنیوا میں صحت سے متعلق عالمی اسمبلی کے 76ویں اجلاس میں سبھی کا خیر مقدم ہے۔ میں دنیا کی خدمت کرنے کے 75 سال مکمل کرنے کی تاریخی کامیابی حاصل کرنے پر ڈبلیو ایچ او کو مبارکباد دیتا ہوں۔ مجھے یقین ہے کہ ڈبلیو ایچ او آئندہ 25 برسوں کے لیے اپنے اہداف طے کرے گا، جب وہ خدمت کے 100 سال مکمل کرے گا۔
دوستو،
کووڈ-19 وبائی مرض نے ہمیں بتایا کہ طبی خدمات میں زیادہ تعاون کی ضرورت ہے۔ وبائی مرض نے عالمی صحت کے ڈھانچہ میں کئی خامیوں کو اجاگر کیا۔ عالمی نظام میں لچک پیدا کرنے کے لیے مشترکہ کوششوں کی ضرورت ہے۔
دوستو،
وبائی مرض نے انصاف پر مبنی عالمی صحت کو فروغ دینے کی ضرورت کو بھی نمایاں کیا۔ اس بحران کے دوران، ہندوستان نے عالمی تعاون کے لیے اپنے عزم کا مظاہرہ کیا۔ ہم نے 100 سے زیادہ ممالک کو تقریباً 300 ملین خوراکیں بھیجیں۔ ان میں سے کئی ممالک جنوبی دنیا کے تھے۔ مجھے یقین ہے کہ آنے والے برسوں میں وسائل تک یکساں رسائی کی حمایت کرنا ڈبلیو ایچ او کے لیے اعلیٰ ترجیح ہوگی۔
دوستو،
ہندوستان کا روایتی علم کہتا ہے کہ بیماری کی عدم موجودگی کو ہی اچھی صحت نہیں مانا جا سکتا۔ ہمیں نہ صرف بیماری سے پاک ہونا چاہیے، بلکہ صحت مند ہونے کی جانب بھی ایک قدم آگے بڑھنا چاہیے۔ یوگا، آیوروید اور مراقبہ جیسے روایتی طریقے صحت کے جسمانی، ذہنی اور سماجی پہلوؤں کا حل پیش کرتے ہیں۔ مجھے خوشی ہے کہ ڈبلیو ایچ او کا پہلا گلوبل سنٹر فار میڈیسن ہندوستان میں قائم کیا جا رہا ہے۔ مجھے اس بات کی بھی خوشی ہے کہ موٹے اناج کے بین الاقوامی سال کے توسط سے دنیا موٹے اناجوں کی اہمیت کو پہچان رہی ہے۔
دوستو،
ہندوستان کے قدیم صحائف ہمیں دنیا کو ایک خاندان کے طور پر دیکھنے کی تعلیم دیتے ہیں – وسودھیو کٹمبکم۔ اس سال ہماری جی 20 صدارت کے دوران، ہم ’’ایک زمین، ایک خاندان، ایک مستقبل‘‘ کی تھیم کے ساتھ کام کر رہے ہیں۔ اچھی صحت کے لیے ہمارا وژن ہے، ’’ایک زمین، ایک صحت‘‘۔ ہم تبھی صحت مند رہ سکتے ہیں، جب ہمارا پورا ایکو سسٹم صحت مند ہو۔ اس لیے، ہمارا نقطہ نظر صرف انسانوں تک محدود نہیں ہے۔ یہ جانوروں، پودوں اور ماحولیات سمیت پورے ایکو سسٹم تک پھیلا ہوا ہے۔
دوستو،
گزشتہ چند برسوں میں، ہندوستان نے حفظان صحت سے متعلق خدمات کی دستیابی، رسائی اور استطاعت پر کام کیا ہے۔ چاہے وہ دنیا کی سب سے بڑی صحت بیمہ اسکیم ہو – آیوشمان بھارت، یا صحت کے بنیادی ڈھانچہ میں بڑے پیمانے پر اصلاح ہو، یا لاکھوں خاندانوں کو صفائی اور پینے کا پانی مہیا کرانے کی مہم ہو؛ ہماری متعدد کوششوں کا مقصد آخری میل تک حفظان صحت کی سہولت کو فروغ دینا ہے۔ ہندوستان کے تنوع کے بڑے پیمانے پر کام کرنے والا نقطہ نظر، دوسروں کے لیے بھی ایک فریم ورک ہو سکتا ہے۔ ہم کم اور اوسط آمدنی والے ممالک میں اسی قسم کی کوششوں کے لیے ڈبلیو ایچ او کی حمایت کرنے کے خواہش مند ہیں۔
دوستو،
میں سبھی کے لیے صحت کو آگے بڑھانے میں 75 برسوں کی کوششوں کے لیے عالمی ادارہ صحت کی تعریف کرتا ہوں۔ ماضی میں عالمی ادارہ صحت جیسے عالمی اداروں کا رول یقینی طور پر اہم تھا۔ لیکن چیلنجز سے بھرے مستقبل میں یہ اور بھی اہم ہوگا۔ ہندوستان ایک صحت مند دنیا کی تعمیر سے متعلق ہر کوشش میں مدد کرنے کے لیے پرعزم ہے۔ شکریہ۔ آپ کا بہت بہت شکریہ!
خواتین اور بچوں کی ترقیات کی وزارت
بچوں کی فحش فلموں سے متعلق جرائم کی روک تھام
نئی دہلی،25جولائی2019؍بچوں اور خواتین کی ترقی کی مرکزی وزیر محترمہ اسمرتی زوبین ایرانی نے راجیہ سبھا میں ایک تحریری جواب میں بتایا کہ وزارت داخلہ کی طرف سے فراہم کی گئی معلومات کے مطابق پولس اور سرکاری نظم و نسق بھارت کے آئین کے ساتویں شیڈول کے تحت سرکاری کام ہے۔ نظم و نسق برقرار رکھنے، بچوں سمیت، شہریوں کی زندگی اور املاک کی حفاظت کی ذمہ داری بنیادی طورپر ریاستی سرکاروں اور مرکز کے زیر انتظام علاقوں کی انتظامیہ کی ہے۔ ریاستی یا مرکز کے زیر انتظام علاقوں کو اختیار حاصل ہے کہ وہ سائبر جرائم اور اس طرح کے جرائم سے نمٹیں۔
بچوں کے حقوق کے تحفظ کے قومی کمیشن کی طرف سے فراہم کرائی گئی معلومات کے مطابق، ایسی کچھ شکایتیں موصول ہوئی ہیں، جن کا تعلق بچوں کی فحش فلموں کے مواد سے متعلق سائبر جرائم سے ہے۔
اطلاعاتی ٹیکنالوجی قانون 2000 میں وافر سہولت موجود ہے کہ پھیلے ہوئے سائبر جرائم سے نمٹا جاسکے۔ اس قانون کی شق 67 بی میں خاص طورپر یہ بات کہی گئی ہے کہ الیکٹرانک شکل میں، بچوں کی فحش فلموں کو شائع کرنے، براؤزیا ان کی ترسیل کرنے کی سخت سزا کا التزام ہے۔آئی ٹی قانون کی 79ویں شق اور اطلاعاتی ٹیکنالوجی ضابطے 2011 کے تحت کوئی ثالث اپنے فرائض انجام دیتے ہوئے تنددہی سے کام لے گا اور کمپیوٹر وسائل کے یوزرز کو معلومات فراہم کرے گا۔
حکومت نے بچوں کو آن لائن جنسی استحصال سے بچانے کے لئے انٹرنیٹ سروس پرووائڈرز  کی طرف سے عمل درآمد کے لئے بہت سے اقدامات کئے ہیں، جن میں مندرجہ ذیل اقدامات شامل ہیں:
- حکومت انٹرپول کی ‘‘بدترین فہرست’’ کی بنیاد پر بچوں کے جنسی استحصال کے انتہائی درجے کے مواد کے حامل ویب سائٹ کو بلاک کردیتی ہے۔ یہ فہرست تحقیقات کا مرکزی بیورو وقتاً فوقتاً پیش کرتا رہتا ہے، جو انٹر پول کے لئے ایک سب سے بڑی ایجنسی ہے۔
- حکومت نے بھارت میں ایک بڑے آئی ایس پی کا حکم دیا ہے، تاکہ انٹر نیٹ واچ فاؤنڈیشن  برطانیہ کی فہرست پر مبنی آن لائن سی ایس اے ایم کو آن لائن ہٹا یا جاسکے۔
- الیکٹرونکس اور اطلاعاتی ٹیکنالوجی کی وزارت اطلاعاتی سیکورٹی تعلیم اور بیداری سے متعلق ایک بڑے پروگرام پر عمل درآمد کررہی ہے۔ اطلاعات کی سیکورٹی کے بارے میں بیداری کے لئے ایک خصوصی ویب سائٹ بھی قائم کی گئی ہے۔
جرائم کے ریکارڈز سے متعلق قومی بیوروکی طرف سے 2016ء میں فراہم کی گئی معلومات کے مطابق پوکسو ایکٹ 2012ء کی شق نمبر 14 اور شق نمبر15 کے تحت درج کئے گئے زیادہ سے زیادہ مقدمات جھارکھنڈ میں تھے۔
مزید یہ کہ حکومت نے پوکسو قانون 2012ء میں ترمیم کی تجویز رکھی ہے، تاکہ بچوں کی فحش فلموں کی تعریف بیان کی جاسکے، نیز ان فلموں کو ذخیرہ کرنے ، ان کی ترسیل کرنے یا بچوں کی فحش فلموں کو تجارتی مقاصد سے استعمال کرنے کی سزا مقرر کی جاسکے، تاکہ بچوں کی فحش فلموں کو آن لائن وسیلے سے استعمال کرنے کےرجحان پر قابو پایا جاسکے۔ بچوں کو جنسی جرائم سے محفوظ رکھنے کا ایک ترمیمی بل فی الحال پارلیمنٹ زیر غور ہے۔
وزیراعظم کا دفتر
وزیر اعظم نریندر مودی کی بل گیٹس سے ملاقات
نئی دلّی، 18 نومبر /وزیر اعظم جناب نریندر مودی نے بل اینڈ میلنڈا گیٹس فاؤنڈیشن کے کو چیئر مین مسٹر بل گیٹس سے ان کے سہ روزہ دورہ بھارت کے دوران آج ملاقات کی۔ ان دونوں کی گزشتہ ملاقات اقوام متحدہ کی جنرل اسمبلی کی میٹنگ کے شانہ بہ شانہ نیو یارک میں ہوئی تھی۔
مسٹر بل گیٹس نے زراعت، صفائی ستھرائی، تغذیہ، صحت پر خصوصی توجہ مرکوز کرنے کے ساتھ سسٹین ایبل ڈیولپمنٹ گولز  کی کوششوں میں حکومت ہند کی مدد کرنے کے لئے اپنے فاؤنڈیشن کی عہد بستگی کے عزم کو دوہرایا۔
مسٹر بل گیٹس نے نیشنل نیوٹریشن مشن کے تحت کی جانے والی کوششوں اور غذائیت پر کلیدی توجہ مرکوز کر نے کے لئے وزیر اعظم کی تعریف کی۔
انہوں نے زرعی پیداوار اور کار کردگی کے کے طریقہ کار کو بڑھانے اور غریبوں اور حاشیہ پر رہنے والے لوگوں کو اوپر اٹھانے کے لئے مدد گار افکار پیش کئے۔
وزیر اعظم نے فاؤنڈیشن کی کوششوں کی تعریف کی اور فاؤنڈیشن کے ذریعہ کئے گئے ذمہ دارانہ عمل کے مظاہرے اور حکومت کی نظر میں ماہرانہ اقدارکو اجاگر کیا۔ انہوں نے مشورہ دیا کہ سر سبز توانائی، زراعت، غذائیت، صحت کے شعبوں میں اعداد و شمار اور شواہد کی بنیاد پر مبنی عمل دخل اور حمایت اس کام میں کس طرح سے مدد گار و معاون ثابت ہو سکتی ہے۔
مسٹر بل گیٹس کے ہمراہ ان کی بھارتی لیڈر شپ ٹیم کے کلیدی ممبران بھی موجود تھے۔
۔۔۔۔۔۔
U.5174
(Visitor Counter : 50
وزیراعظم کا دفتر
وزیراعظم اور آسٹریلیا کے دولت مشترکہ کے وزیراعظم کے درمیان ٹیلیفون پر بات چیت
نئی دہلی، 6اپریل2020،وزیراعظم جناب نریندر مودی نے دولت مشترکہ آسٹریلیا کے وزیراعظم جناب اسکاٹ موریسن کے ساتھ آج ٹیلیفون پر بات چیت کی۔
دونوں رہنماؤں نے دنیا میں پھوٹے کووڈ-19 وبائی مرض اور ان کی متعلقہ حکومتوں کے ذریعہ اپنائی جا رہی حکمت عملیوں کے گھریلو ردعمل پر تبادلۂ خیال کیا۔ انہوں نے صحت کو لاحق موجودہ بحران کے تناظر میں اشتراک میں تحقیقی کوششوں سمیت باہمی تجربات کے تبادلہ کی اہمیت پر اتفاق کیا۔
وزیراعظم نے انہیں بتایا کہ حکومت ہند، سفری پابندیوں کی وجہ سے ہندوستان میں پھنسے ہوئے کسی بھی آسٹریلیائی شہری کو ضروری سہولت اور مدد فراہم کرانے کیلئے پوری طرح تیار ہے۔ عزت مآب وزیراعظم موریسن نے اسی طرح کی یقین دہانی کرائی کہ ہندوستان کے طلبہ سمیت آسٹریلیا میں مقیم ہندوستانی برادری، آسٹریلیائی سماج کے فعال حصہ کے طور پر اہمیت قائم رہے گی۔
دونوں ہی رہنماؤں نے ہند-آسٹریلیا شراکت داری کی وسیع اہمیت کے تئیں ہند- بحرالکاہل خطے میں صحت کو لاحق موجودہ بحران کو حل کرنے سمیت اپنے رشتوں پر توجہ مرکوز کرتے رہنے پر اتفاق کیا۔
۔۔۔۔۔۔۔۔۔۔۔
م ن۔ ش س۔ک ا۔
U-1504
(
وزارت دفاع
ڈی جی این سی سی کے ہاتھوں تھل سینک کیمپ کا افتتاح
این سی سی کے ڈی جی لیفٹیننٹ جنرل گربیرپال سنگھ نے آج دہلی کینٹ کے کری اپّا پریڈ گراؤنڈ میں تھل سینک کیمپ کا افتتاح کیا۔ این سی سی کیڈٹس لڑکوں اور لڑکیوں دونوں کو 17 این سی سی ڈائریکٹوریٹ سے منتخب کیا گیا ہے جو ملک کی تمام ریاستوں اور مرکز کے زیر انتظام علاقوں کی نمائندگی کرتے ہیں۔ یہ لوگ کیمپ میں حصہ لے رہے ہیں، مختلف مقابلوں جیسے رکاوٹ کی تربیت، نقشہ پڑھنا اور دس دنوں کے لئے دیگر ادارہ جاتی تربیتی مقابلے میں شامل ہیں۔ کیمپ کا اختتام 25 ستمبر 2022 کو ہوگا۔
اس موقع پر خطاب کرتے ہوئے جنرل آفیسر نے کیڈٹس کو خوش آمدید کہا اور انہیں تھل سینک کیمپ کے لئے منتخب ہونے پر مبارکباد دی۔ انہوں نے مزید کہا کہ این سی سی ملک کے نوجوانوں کو مہم جوئی، نظم و ضبط اور عزت سے بھرپور زندگی کا ایک منظر پیش کرتا ہے جس سے ان میں قیادت اور باہمی اعتماد و دوستی کا جذبہ پیدا ہوتا ہے۔
تھل سینک کیمپ کا مقصد آرمی ٹریننگ کی نمایاں خصوصیات کو اجاگر کرنا، صحت مند مسابقتی جذبہ پیدا کرنا اور کیڈٹس میں نظم و ضبط، قیادت اور قومی یکجہتی کے احساس کو فروغ دینا ہے۔ تھل سینک کیمپ آرمی ونگ کے کیڈٹس کے لئے قومی سطح کا کیمپ ہونے کی وجہ سے اپنے طور پر منفرد کیمپ ہے۔ اس کے بعد اسی طرح کے کیمپ فضائی اور بحری ونگ کے لئے لگائے جائیں گے۔
مکانات اور شہری غریبی کے خاتمے کی وزارت
کابینہ نے دہلی میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دی
نئی دہلی،23جنوری/وزیر اعظم جناب نریندر مودی کی سربراہی میں مرکزی کابینہ نے دہلی میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دے دی ہے۔اس توسیعی لائن کی کل لمبائی 9.41 کلو میٹر ہے۔ کابینہ نے مرکزی مالی امداد کے طور پر 324.87 کروڑ روپے کے تعاون کی بھی منظوری دے دی۔اس پروجیکٹ کی تکمیل پر 1,781.21 کروڑ روپے کی لاگت آئے گی۔
اس پروجیکٹ کے نفاذ سے کافی عرصے سے این سی آر میں ضروری اضافی عوامی ٹرانسپورٹ مہیا کیا جاسکے گا۔
اس پروجیکٹ کا نفاذ دہلی میٹرو ریل کارپوریشن لمٹیڈ کے ذریعہ حکومت ہند اور نیشنل کیپٹل ٹریٹری آف دہلی کے موجودہ خصوصی مقصد کے لئے گاڑی کے تحت کیا جائے گا۔
صحت اور خاندانی بہبود کی وزارت
حکومت ہند نے ریاستوں اور مرکز کے زیر انتظام علاقوں کو اب تک ویکسین کے 16.16 کروڑ ٹیکے مفت فراہم کئے ہیں
ریاستوں اور مرکز کے زیر انتظام علاقوں کے پاس لوگوں کو لگانے کیلئے اب بھی ایک کروڑ سے زیادہ ٹیکے دستیاب ہیں
ریاستوں اور مرکز کے زیر انتظام علاقوں کوآئندہ تین روز کے اندر اضافی 20 لاکھ سے زیادہ ٹیکے مل جائیں گے
حکومت ہند ، کووڈ-19 کے خلاف لڑائی میں پیش پیش ہے۔ عالمی وبا سے لڑنے کی غرض سے طبی جانچ ، متاثرہ افراد کا پتہ لگانے ،علاج معالجہ اور کووڈ سے متعلق مناسب طریق عمل کے ساتھ ساتھ ، ٹیکہ کاری بھی حکومت ہند کی پانچ نکاتی حکمت عملی کا ایک اہم ستون ہے۔
کووڈ-19 سے بچاؤ کیلئے ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا یکم مئی 2021 سے نفاذ کیا جائے گا۔ نئی اہل آبادی کے گروپوں کا اندراج کا عمل کل  سے شروع ہوگیا ہے۔ امکانی مستفدین یا تو براہ راست کوون پورٹل پر اپنا اندراج کراسکتے ہیں یا وہ آروگیہ سیتو ایپ کے ذریعہ بھی اپنا اندراج کراسکتے ہیں۔
حکومت نے ریاستوں اور مرکز کے زیر انتظام علاقوں کو ابھی تک ویکسین کے تقریباً 16.16 کروڑ  ٹیکے مفت فراہم کئے ہیں۔ ان میں سے ضائع ٹیکوں سمیت کل 15.10.77.933 ٹیکوں کی کھپت ہوئی ہے۔
ریاستوں اور مرکز کے زیر انتظام علاقوں کے پاس اب بھی کووڈ-19 کے ایک کروڑ سے زیادہ ٹیکے موجود ہیں۔ جن کا بھی استعمال کیا جانا ہے۔
آئندہ تین روز کے اندر اندر ریاستوں اور مرکز کے زیر انتظام علاقوں کو 20 لاکھ سے زیادہ  اضافی ٹیکے مل جائیں گے۔حال ہی میں میڈیا مین بعض ایسی خبریں شائع ہوئی ہیں جن میں مہاراشٹر ریاستی حکومت کے کچھ عہدیداروں کے حوالے سے اس بات کا اجاگر کیا گیا ہے کہ ریاست میں ویکسین  ختم ہوچکے ہیں جس سے کہ ریاست میں ٹیکہ کاری مہم پر برا اثر پڑرہا ہے۔
اس بات کی وضاحت کی جاتی ہے کہ مہاراشٹر نے 28 اپریل 2021 کو صبح آٹھ بجے تک کووڈ-19 کے کل 1.63.62.470 ٹیکے حاصل کئے تھے۔ ان میں سے ضائع ہوجانے والے ٹیکوں  سمیت کل 1.56.12.510 ٹیکوں کی کھپت ہوئی ہے اور باقی کے 7.49.960 ٹیکے ریاست کے پاس اب بھی دستیاب ہیں جو کہ اہل آبادی کے گروپوں کو لگائے جانے ہیں۔
اس کے علاوہ کووڈ ویکسین کے 20.48.890 ٹیکے آئندہ تین روز میں ریاست کو فراہم کر دئے جانے کے مراحل میں ہیں۔
بندرگاہوں، جہاز رانی اور آبی راستوں کی وزارت
جہاز رانی صنعت کی شرح ترقی
ہندوستانی جہازی جنہیں ہندوستانی یا غیر ملکی پرچم بردار کشتیوں پر تعینات کیا گیا، ان کی کل تعداد میں اضافہ کی شرح درج ذیل ہے:
|
|
سال
|
|
کام پر لگائے گئے جہازیوں کی کل تعداد
|
|
ترقی کا فیصد
|
|
2017
|
|
154349
|
|
7.23
|
|
2018
|
|
208799
|
|
35.27
|
|
2019
|
|
234886
|
|
12.49
ہندوستانی پرچم بردار کشتیوں کی تعداد جو01.04.2017کو 1313 تھی وہ 01.04.2020 کو بڑھ کر 1431 ہوگئی
ہندوستانی پرچم بردار کشتیوں کا جو وزن 01.04.2017 کو 11.55 میٹرک ٹن تھا وہ بڑھ کر01.04.2020 کو12.68 میٹرک ٹن ہوگیا۔گزشتہ تین برسوں کے دوران کشتیوں کی تعداد اور ان کے کل وزن کی حالت ذیل میں پیش کی جارہی ہے:
|
|
تک
|
|
ساحلی
|
|
بیرونی
|
|
کل
|
|
کشتیوں کی تعداد
|
|
مجموعی وزن
|
|
کشتیوں کی تعداد
|
|
مجموعی وزن
|
|
کشتیوں کی تعداد
|
|
مجموعی وزن
|
|
01.04.2017
|
|
908
|
|
1.52MT
|
|
405
|
|
10.02MT
|
|
1313
|
|
11.55MT
|
|
01.04.2018
|
|
934
|
|
1.48MT
|
|
448
|
|
11.10MT
|
|
1382
|
|
12.58MT
|
|
01.04.2019
|
|
947
|
|
1.50MT
|
|
458
|
|
11.28MT
|
|
1405
|
|
12.78MT
|
|
01.04.2020
|
|
975
|
|
1.48MT
|
|
456
|
|
11.20MT
|
|
1431
|
|
12.68MT
عالمی جہاز رانی کی شرح ترقی کے ساتھ ساتھ ہندوستانی شرح ترقی، جس کی تصدیق ہندوستانی کشتیوں کے مالکوں کی تنظیموں کے ذریعہ کی گئی ہے، درج ذیل ہے:
عالمی2020-2018 کے دوران عالمی اور ہندوستانی جہاز رانی کی شرح ترقی
|
|
ملک
|
|
یکم جنوری 2018
|
|
یکم جنوری2019
|
|
یکم جنوری 2020
|
|
عالمی بیڑا
|
|
1833549
|
|
1881589
|
|
1961597
|
|
شرح ترقی
|
|
3.45
|
|
2.6
|
|
4.3
|
|
ہندوستانی بیڑا
|
|
18792
|
|
19175
|
|
19372
|
|
شرح ترقی
|
|
9.86
|
|
2.04
|
|
1.03
جہاز رانی کی صنعت کو زیادہ دلکش اور قابل مقابلہ بنانے کے لئے حکومت نے حالیہ برسوں میں کئی قدم اٹھائے ہیں۔ مثال کے طور پر ہندوستانی پرچم بردار کشتیوں میں استعمال ہونے والے ایندھن پر جی ایس ٹی کو 18 فیصد سے گھٹا کر5 فیصد کرنا ؛ پہلے انکار کاحق کے ذریعہ ہندوستانی جہاز رانی کی صنعت کو کارگو امداد مہیا کرنا؛بھارت کے جہاز رانی کے صنعت کاروں کو بیرونی ممالک سے کشتیاں خریدنے اور انہیں اپنی آسانی کے ملک میں اتارنے کی اجازت فراہم کرنا؛ ہندوستانی پرچم بردار کشتیوں کے ساتھ ساتھ غیرملکی پرچم بردار کشتیوں پر تعینات ہندوستانی جہازیوں کو ٹیکس میں رعایت فراہم ؛غیرممالک میں رجسٹر شدہ کشتیوں کے لئے لائسنس کی شرط کو ہٹانا تاکہ انہیں ساحلی علاقوں میں زرعی اور دیگر سامان، کھاد، ایکزم سے لدی کشتیوں اور خالی ڈبے والی کشتیوں کو لانے لے جانے میں آسانی ہو۔
یہ اطلاع جہاز رانی کے وزیرمملکت جناب من سکھ منڈاویہ نے آج لوک سبھا میں ایک تحریری جواب میں دی۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کو نئی دہلی میں بھارتیہ یوگ سنستھان کی طرف سے وزیراعظم ، دیکھ بھال سے متعلق فنڈ کے لئے ایک ڈیمانڈ ڈرافٹ اور ایک چیک پیش کیا گیا
نئی دہلی،28؍جولائی، کووڈ کی وجہ سے دنیا بھر میں یوگ میں لوگوں کی دلچسپی پیدا ہوئی ہے۔ اس امر پر زور دیتے ہوئے مرکزی وزیر ڈاکٹر جتیندر سنگھ نے آج کہا کہ یوگ کو وزیراعظم نریندر مودی کی طرف سے یو این او میں یوگ کا بین الاقوامی دن قرار دیئے جانے کے بعد سے ملک گیر مقبولیت حاصل ہوئی ہے۔
بھارتیہ یوگ سنستھان کی طرف سے ایک ڈیمانڈ ڈرافٹ اور ایک چیک کا عطیہ قبول کرتے ہوئے، جو وزیراعظم کے دیکھ بھال سے متعلق فنڈ کے لئے دیا گیا ہے، ڈاکٹر جتیندر سنگھ نے وزیراعظم مودی کے الفاظ کو دہراہا کہ ہالی ووڈ سے ہری دوار تک لوگوں نے کورونا صحت بحران کے دوران یوگ کو سنجیدگی سے لیا ہے۔
ڈاکٹر جتیندر سنگھ نے بھارتیہ یوگ سنستھان سے طویل عرصے سے اپنی وابستگی کو یاد کرتے ہوئے کہا کہ سنستھان کے رضاکاروں نے اسی وقت سے یوگ سکھانے اور اس کی ترویج کرنے کے لئے کافی محنت کی ہے۔ جب نہ تو ٹی وی تھا اور نہ کوئی الیکٹرانک میڈیا۔
البتہ آج یوگ لوگوں کی زندگیوں سے جڑتا جار ہا ہے اور صحت کے بارے میں بیداری میں بھی پچھلے 12 ہفتوں کے دوران اچانک کئی گنا اضافہ ہوا ہے۔
خاص طور پر لاک ڈاؤن مدت کے دوران ڈاکٹر جتیندر سنگھ نے کہا کہ بہت سے لوگوں نے یوگ کو اپنا یا ہے۔ انہوں نے یوگ کو نہ صرف اپنی قوت مدافعت کو بہتر بنانے کے لئے اپنا یا ہے بلکہ انہوں نے اپنی تنہائی ، بے چینی یا ممکنہ اداسی کو دور کرنے کے لئے بھی اسے اپنا یا ہے۔
کورونا وبا پھیلنے سے پہلے بھی پوری دنیا میں لوگوں نے یوگ کے فوائد کو محسوس کیا تھا ، جن میں ذیابیطس جیسی غیر متعدی بیماری بھی شامل ہے جس میں یوگ اور اس کے فوائد کو مغربی ملکوں کے ڈاکٹروں نے تسلیم کیا تھا کہ یہ ذیابیطس کو کنٹرول کرنے میں معاون ہے۔
لاک ڈاؤن مدت کے دوران ڈاکٹر جتیندر سنگھ نے کہا کہ بہت سے آن لائن یوگ پروگراموں کا انعقاد کیا گیا اور لاک ڈاؤن کے دوران لوگوں کو یوگ جیسے نئے متبادل کو شروع کرنے کے لئے جذبہ پیدا کیا۔ امید ہے کہ یہ لوگ اپنی باقی زندگیوں میں بھی یوگ کا استعمال جاری رکھیں گے۔ بھارتیہ یوگ سنستھان کے وفد کی قیادت اُس کے جنرل سکریٹری دیس راج ، قومی ایگزیکٹو رکن شرد چندر اگروال، دہلی صدر للت کمار گپتا اور دیگر شخصیتوں نے کی۔
۔۔۔۔۔۔۔۔۔۔۔۔۔۔۔۔۔۔

U-4208
(Visitor Counter : 122
بہت چھوٹی، چھوٹی اور درمیانی صنعتوں کی وزارت
وزیراعظم کے ذریعہ ‘من کی بات ’میں ذکر کئے جانے کے بعد لوگ توانگ کے مونپا ہاتھ سے بنے کاغذ کا تحفظ کررہے ہیں
وزیراعظم کے ذریعہ اپنے ریڈیو پروگرام ‘من کی بات’ میں خصوصی طور سے ذکر کرنے کے بعد 1000 سال پرانے ورثے مونپا ہاتھ سے بنے کاغذ یا ،‘‘مون شوگو’’ کی فروخت نے رفتار پکڑ لی ہے۔ 25 دسمبر 2020 کو اروناچل پردیش کے توانگ میں اس قدم فن کو دوبارہ زندہ کرنے والے کھادی اور دیہی صنعت کمیشن  نے مونپا ہاتھ سے بنے کاغذ کو آن لائن فروخت کے لئے ای –پورٹل www.khadiindia.gov.in پر مہیا کرا دیا ہے۔
اپنے لانچ کے پہلے دن مونپا ہاتھ سے بنے کاغذ کی 100 سے زیادہ شیٹ فروخت ہوچکی ہے۔ ان کے آرڈر مہاراشٹر اور اترپردیش سے ملے ہیں۔ ریاست کے ذریعہ اس قدیم فن کے بارے میں بات کرنے کے بعد توانگ میں تربیت یافتہ مقامی کاریگاروں کے ذریعہ ہاتھ سے بنے اس کاغذ کو اتوار  کو آن لائن فروخت کے لئے رکھا گیا ہے۔ مونپا ہاتھ سے بنا کاغذ نہ صرف ماحولیاتی تحفظ میں تعاون دیتا ہے بلکہ یہ مقامی کاریگاروں کے لئے آمدنی کے نئے راستے بھی کھول رہا ہے۔ اس ہاتھ سے بنے کاغذ کی لمبائی 24 انچ اور چوڑائی 16 انچ ہوتی ہے۔ جس کی قیمت 50 پیسے فی شیٹ کے کفایتی دام پر طے کی گئی ہے۔
کے وی آئی سی کے چیئرمین جناب ونے کمار سکسینہ نے اس موقع پر کہا کہ اپنی مذہبی اور ثقافتی اہمیت کے سبب مونپا ہاتھ سے بنے کاغذ کے لئے بھارت اور غیرممالک کے بازار میں کافی امکانات ہیں ۔اس کی آن لائن فروخت کے پہلے دن ہمیں 100 شیٹ سے بھی زیادہ آرڈر ملے ہیں۔ انہوں نے کہا کہ وزیراعظم کی یہ اپیل اس کاغذ کو یقینی طور سے لوگوں کے درمیان مقبول بنا دے گی۔ ہم مونپا کاغذ کے لئے نئے بازار کی تلاش کریں گے جو کہ اروناچل پردیش میں اس صنعت اور مقامی کاریگاروں کو مضبوط کرے گا۔
اس فن کے دوبارہ زندہ کرنے کا اہم مانا جارہا ہے کیونکہ ایک وقت میں توانگ کے سبھی گھروں میں مونپا ہاتھ سے بنے کاغذ کو تیار کیا جاتا تھا اور پھر سے تبت، بھوٹان، میانمار اور جاپان جیسے کئی دیگر ممالک میں برآمد کیا جاتا تھا۔ حالانکہ نئی تکنیک کے آنے کے ساتھ پچھلے 100 برسوں میں ہاتھ سے بنے کاغذ کی یہ صنعت تقریباختم ہوگئی تھی۔ خصوصی طور پر مونپا ہاتھ سے بنا کاغذ توانگ میں مقامی سطح پر اگائے جانے والے درخت شوگو شینگ کی چھال سے بنایا جاتا ہے اور مخصوص قسم کے باریک ریشہ دار بناوٹ سے پہچانا جاتا ہے۔ یہ کاغذوزنی نہیں ہوتا لیکن اس کے قدرتی ریشے اس میں لچیلی مضبوط لاتے ہیں جو اسے مختلف آرٹ کے کاموں کے لئے مناسب کاغذ بنادیتا ہے۔ مونپا ہاتھ سے بنے کاغذ کا استعمال بودھ مذہبی کتابوں، پانڈلیپویوں کو لکھنے اور پرارتھنا والے جھنڈوں کو بنانے میں کیا جاتا تھا لیکن اس کاغذ پر لکھاوٹ محفوظ مانی جاتی ہے۔ توانگ میں بنائے گئے مونپا ہاتھ کے کاغذ کی صنعت کا مقصد مقامی نوجوانوں کو اس آرٹ سے پیشہ وارانہ طور پر جوڑنا اور ان کی آمدنی میں اضافہ کرنا ہے۔
شروع میں اس پیپر یونٹ میں 9 کاریگر لگے ہیں جو ہر روز مونپا ہاتھ کے بنے کاغذ کے 500 سے 600 شیٹ تیار کرسکتے ہیں ۔ یہ کاریگر ہر روز 400 روپئے کی آمدنی کمائیں گے۔ اسے شروع کرنے کے لئے گاؤں سے 12 خواتین اور دو آدمیوں کو مونپا ہاتھ سے بنے کاغذ کی تیاری کے لئے تربیت دی گئی تھی۔
وزیراعظم کا دفتر
وزیراعظم کل جنیوا بائیو فارما ، بائیولوجیکل ای ڈاکٹر ریڈی کی ٹیموں کے ساتھ بات چیت کریں گے
نئی دہلی،29 نومبر 2020/وزیراعظم جناب نریندر مودی کل کووڈ-19 ویکسن کو فروغ دینے میں شامل جنیوا بائیو فارما ، بائیولوجیکل ای اور ڈاکٹر ریڈی کی ٹیموں کے ساتھ ویڈیو کانفرنسنگ کے ذریعہ بات چیت کریں گے۔
م ن۔ ش ت۔ج
Uno-7672
(
وزیراعظم کا دفتر
وزیر اعظم نے تلنگانہ کو ریاست کا درجہ دیئے جانے کے دن کی عوام کو مبارکباد دی، آندھراپردیش کے لوگوں کے لیے بھی نیک خواہشات کا اظہار کیا
نئی دہلی،2جون/ وزیر اعظم جناب نریندر مودی نے تلنگانہ کو ریاست کا درجہ دیئے جانے کے دن کے موقع پر تلنگانہ کے عوام کو مبارکباد دی ہے۔ وزیر اعظم نے آندھراپردیش کے عوام کے لیے بھی نیک خواہشات کا اظہار کیا ہے۔
وزیر اعظم نے کہا ‘‘تلنگانہ کو ریاست کا درجہ دیئے جانے کے دن اس خوبصورت ریاست کے عوام کے لیے نیک خواہشات۔ تلنگانہ کو اس کے سخت محنت کرنے والے عوام کی وجہ سے شہرت حاصل ہے جو ہمارے ملک کی ترقی کے لیے عظیم خدمات انجام دے رہے ہیں۔ میں تلنگانہ کی ترقی کے لیے پرارتھنا کرتا ہوں۔
آندھراپردیش کے بہنوں اور بھائیوں کو مبارکباد، سائنس سے لے کر کھیلوں تک اور تعلیم سے لے کر صنعت تک آندھراپردیش نے عظیم خدمات انجام دی ہیں۔ میں آنے والے برسوں میں اس ریاست کی خوشحالی کے لیے پرارتھنا کرتا ہوں۔’’
۔ ۔ ۔ ۔ ۔ ۔ ۔ ۔ ۔
U. No. 2272
(Visitor Counter : 61
وزیراعظم کا دفتر
وزیراعظم نے ایشیائی کھیلوں میں 10میٹر ایئررائفل خواتین ٹیم مقابلے میں چاندی کاتمغہ جیتے پرنشانہ باز رمیتا ، میہولی گھوش اور آشی چوکسی کو مبارکباد دی
وزیراعظم جناب نریندرمودی نے ایشیائی کھیل 2022 میں 10میٹر ایئررائفل خواتین ٹیم مقابلے میں چاندی کاتمغہ جیتے پرنشانہ باز رمیتا ، میہولی گھوش اور آشی چوکسی کو مبارکباد دی ہے ۔
وزیراعظم نے اس حصولیابی کی ستائش کرتے ہوئے کہا ’’ چاندی کا یہ تمغہ آپ کی سخت محنت اوروقف کاثمرہ ہے ۔اس تسلسل کوبنائے رکھیں ، جس سے ہم ایشیائی کھیل 2022میں چمکتے رہیں ۔‘‘
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران ایم ایس پی آپریشن
13اکتوبر 2020 تک دھان کی خریداری 55.61 لاکھ میٹرک ٹن کو پار کرگئی۔ 10500.72 کروڑ روپے کی ایم ایس پی ویلیو کے ساتھ 4.80 لاکھ سے زیادہ کسانوں سے دھان کی خریداری کی گئی
خریف مارکیٹنگ سیزن  21-2020 کی آمد کا پہلے ہی آغاز ہوگیا ہے اور حکومت سابقہ سیزن کی طرح اپنی موجودہ ایم ایس پی اسکیموں کے مطابق کسانوں سے اپنی ایم ایس پی پر خریف 21-2020 کی فصلوں کی خریداری جاری رکھے ہوئے ہے۔
خریف مارکیٹنگ سیزن 21-2020 کے لئے ایف سی آئی اور دیگر سرکاری ایجنسیوں کے ذریعے دھان کی خریداری نے پنجاب، ہریانہ، تمل ناڈو، اترپردیش، کیرالہ اور جمو ںوکشمیر جیسے متعلقہ خریداری والے کچھ علاقوں میں تیزی پکڑ لی ہے۔ توقع ہے کہ یہ خریداری جلد ہی دیگر متعلقہ ریاستوں میں بھی شروع ہونے والی ہے۔ 13 اکتوبر 2020 تک 10500.72 کروڑ روپے کی ایم ایس پی ویلیو کے ساتھ 4 لاکھ 80 ہزار سے زیادہ کسانوں کے ذریعے 55.61 لاکھ میٹرک ٹن سے زیادہ کی دھان کی زبردست خریداری کی گئی۔
. مزید یہ کہ ریاستوں سے ملنے والی تجویز کی بنیاد پر تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش کی ریاستوں کے لئے خریف مارکیٹنگ سیزن 21-2020 کے لئے 41.67 لاکھ میٹرک ٹن دال اور تلہن کی خریداری کے لئے منظوری دی گئی تھی۔ اس کے علاوہ آندھرا پردیش، کرناٹک، تمل ناڈو اور کیرالہ کی ریاست کے لئے 1.23 لاکھ میٹرک ٹن ناریل  کی خریداری کے لئے منظوری بھی دی گئی تھی۔ دیگر ریاستوں، مرکز کے زیر انتظام علاقوں کے لئے بھی پرائز سپورٹ اسکیم  کے تحت دالوں، تلہن اور ناریل کی خریداری کے لئے تجاویز وصول ہونے پر ہی منظوری دی جائے گی تاکہ ان فصلوں کی ایف اے کیو گریڈ کی خریداری رجسٹرڈ کسانوں سے براہ راست 21-2020 کے لئے نوٹیفائیڈ ایم ایس پی کی جاسکے۔ بشرطیکہ ریاست کی نامزد کردہ خرید ایجنسیوں کے ذریعے سینٹرل نوڈل ایجنسیوں کے ذریعے متعلقہ ریاستوں، مرکز کے زیر انتظام علاقوں میں نوٹیفائیڈ کاشتکاری مدت کے دوران مارکیٹ کے ریٹ  ایم ایس پی سے نیچے چلے جائیں۔
13 اکتوبر 2020 تک حکومت نے اپنی نوڈل ایجنسیوں کے ذریعے 669.74 میٹرک ٹن مونگ اور اڑد کی خریداری کی، جس کی ایم ایس پی ویلیو 4.82 کروڑ روپے ہے۔ اس سے تمل ناڈو، مہاراشٹر اور ہریانہ کے 611 کسانوں کو فائدہ ہوا ہے۔
اسی طرح 5089 میٹرک ٹن ناریل کی خریداری کی گئی جس کی ایم ایس پی ویلیو 52.40 کروڑ روپے تھی۔ اس سے کرناٹک اور تمل ناڈو کے 3961 کسانوں کو فائدہ ہوا ہے۔ ناریل اور اڑد کے معاملے میں قیمتیں ان بیشتر ریاستوں میں ایم ایس پی سے زیادہ ہیں جو ناریل اور اڑد کی پیداوار کرتے ہیں۔
خریف مارکیٹنگ سیزن 21-2020 کے دوران کپاس کے بیجوں کی خریداری یکم اکتوبر 2020 سے شروع ہوگئی ہے اور کاٹن کارپوریشن آف انڈیا کے ذریعے 14اکتوبر 2020 تک 17860.56 لاکھ روپے کی ویلیو کے لئے ایم ایس پی کے تحت 63262 گانٹھوں کی مجموعی خریداری کی گئی۔ اس سے 13077 کسانوں کو فائدہ ہوا۔
.....................
م ن، ح ا، ع ر
14-10-2020
U-6392
(Visitor Counter : 96